Tinna Kristín efst með fullt hús á U - 2000 mótinu Jósef Omarsson er einn fjölmargra ungra og efnilegra keppenda í U - 2000 mótinu . Tinna Kristín Finnbogadóttir er ein með fullt hús eftir þriðju umferð í U - 2000 mótinu . Hún fékk frían vinning í þriðju umferðinni þar sem andstæðingurinn mætti ekki . Mjög jafnt er í öðru sæti þar sem tólf keppendur hafa 2,5 vinning . Af skákum gærkveldsins má nefna að á öðru borði tefldu Lisseth Acevedo og Loftur Baldvinsson þar sem skákin var alla tíð í jafnvægi og leystist upp í jafntefli snemma kvölds . Ungu strákarnir Benedikt Þórisson , Arnar M. Heiðarsson og Páll Andrason hafa allir teflt mjög vel . Benedikt var hugsanlega í mátneti smástund í endataflinu en losnaði vel undan því og var með talsvert betra tafl sem Haraldi Baldurssyni tókst að lokum að stýra í jafntefli . Reynsluboltarnir Þór Valtýsson , Sigurjón Þ. Friðþjófsson og Kristján Ö. Elíasson mörðu allir sigur að lokum í frekar jöfnum skákum . Sigríður B. Helgadóttir missti niður vænlegt endatafli á móti Birni G. Stefánssyni og lenti í óverjandi mátneti . Það gerist ekki oft að alnafnar mætist við skákborðið . Sá eldri sigraði að þessu sinni eftir harða baráttu . Skondnasta pörunin í 3. umferð var Þorsteinn Magnússon gegn Þorsteini Magnússyni ( sjá mynd ) . Þeir tefldu langa og góða skák þar sem hinn eldri sigraði með því að vera einum peðsleik á undan í kóngsendatafli . Joshua Davíðsson var lengi í bóndabeygju en vann að lokum eftir að andstæðingurinn hafði opnað glufu í peðastöðunni og hleypt kónginum innfyrir í stöðuna sína . Flestir eru nú komnir á blað eftir að Adam Omarsson , Guðrún Fanney Briem og Arnór Gunnlaugsson unnu góða sigra á neðstu borðum . Fjórða umferð fer fram næstkomandi miðvikudagskvöld og hefst kl. 19.30 . Alltaf heitt á könnunni og gott andrúmsloft í Birnukaffi !